Victorious

***Victorious*** (stylized as *VIC*'TORi*'OUS*) is an American sitcom creatit bi Dan Schneider that oreeginally aired on Nickelodeon frae Mairch 27, 2010 tae Februar 2, 2013. The series revolves aroond aspirin sangster Tori Vega (portrayed bi Victoria Justice), a teenager that attends a performin airts heich schuil cried Hollywood Arts, efter takkin her aulder sister Trina's (Daniella Monet) place in a showcase while gettin intae screwball situations on a daily basis. On her first day at Hollywood Arts, she meets Andre Harris (Leon Thomas III), Robbie Shapiro (Matt Bennett), Rex Powers (Robbie's puppet), Jade West (Elizabeth Gillies), Cat Valentine (Ariana Grande), an Beck Oliver (Avan Jogia). The series premiered efter the 2010 Kids' Choice Awards. The series wan for Favorite TV Shaw awaird at the 2012 Kids' Choice Awards an 2013 Kids' Choice Awards, even beatin oot *[[iCarly]]*. *Victorious* haes haed fower Emmy nominations.

On August 10, 2012, Victoria Justice stated that the series wad nae be renewed. An aa, efter the announcement o the series' spin-off *[[Sam & Cat]]* wis made, fans o *Victorious* expressed dismay that its spin-off series wis the reason for its endin, but Dan Schneider himsel stated otherwise. Awtho the *Victorious* cast anly filmed three seasons, when the decision tae end the series wis made, Nickelodeon split the third series in hauf, makin a fowert saison.

## Plot
The series follaes Tori Vega, a teenager that is acceptit intae Hollywood Arts (a schuil for talented teens in various performing-airts fields) efter takkin her aulder, much less-talented sister Trina's place in a showcase efter Trina haes an allergic reaction tae a Cheenese yerb product designed tae help mak fowk sing better. The plot follaes Tori as she finds her place within Hollywood Arts while gettin intae crazy situations an adventures, an meetin freends tae help her alang the wey. Ither students at Hollywood Arts, an the students that mak up Tori's group o freends, include Andre Harris, a muisical prodigy that becomes Tori's best freend at Hollywood Arts efter encouragin her tae stay at the schuil an helpin her realize her talent; Robbie Shapiro, a socially awkward ventriloquist that cairies aroond his puppet Rex Powers, that is seen bi Robbie (an generally everyone else) as a livin person; Jade West, a sarcastic an Gothic "mean girl" that haes a complicated frenemy relationship wi Tori an eften threatens her; Cat Valentine, a sweet an innocent but naive an somewhat dim-witted girl; an Beck Oliver, a doun-tae-earth an handsome guy that is Jade's boyfriend. Thay hae been a couple syne afore the stairt o the series until the Series 3 episode "The Worst Couple", but got back thegither in the Series 4 episode, "Tori Fixes Beck and Jade". Beck an Tori hae an aa haed moments whaur thay war attracted tae ilk ither (thay awmaist kissed twice), but Tori did nae want tae risk her smaw freendship wi Jade ower this. Ither characters include Erwin Sikowitz, the performin-airts teacher for Hollywood Arts; Lane Alexander, the schuil's guidance counselor; an Sinjin Van Cleef, an odd classmate that is maistly in charge o A/V.

## Cast
### Main
* Victoria Justice as Tori Vega
* Leon Thomas III as Andre Harris
* Matt Bennett as Robbie Shapiro
* Elizabeth Gillies as Jade West
* Ariana Grande as Cat Valentine
* Avan Jogia as Beck Oliver
* Daniella Monet as Trina Vega

### Recurrin
* Eric Lange as Erwin Sikowitz
* Lane Napper as Lane Alexander
* Michael Eric Reid as Sinjin Van Cleef
* Jim Pirri as David Vega
* Jennifer Carta as Holly Vega
* Marilyn Harris as Andre's grandmother
* Marco Aiello as Festus
* Susan Chuang as Mrs. Lee
* Darsan Solomon as Burf

## References

## Freemit airtins

* 
* ''Victorious''  at Nick.com
*